**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.178/9  (prot. Nr.9, 9.§) |  |

Par sadarbības līguma noslēgšanu

ar Rīgas digitālo aģentūru

Lai nodrošinātu Liepājas pilsētas pašvaldības iestādes “Liepājas pilsētas bāriņtiesa” ievadīto datu par pašvaldības bāriņtiesā reģistrētajām nepilngadīgām personām apmaiņu starp Bāriņtiesas informācijas sistēmu (BARIS) un Iekšlietu ministrijas Informācijas centra pārziņā esošo valsts informācijas sistēmas “Integrētā Iekšlietu informācijas sistēma” apakšsistēmu “Nepilngadīgo personu atbalsta informācijas sistēma” (NPAIS), pamatojoties uz likuma “Par pašvaldībām” 14.panta pirmās daļas 5.punktu, 21.panta pirmo daļu, Valsts pārvaldes iekārtas likuma 54. un 61.pantu un Publisko aģentūru likuma 17.panta trešo daļu un Ministru kabineta 2014.gada 25.marta noteikumu Nr.157 “Nepilngadīgo personu atbalsta informācijas sistēmas noteikumi” 12.punktu, Liepājas valstspilsētas pašvaldības dome **nolemj:**

1. Noslēgt sadarbības līgumu par datu apmaiņu starp Bāriņtiesas informācijas sistēmu (BARIS) un Iekšlietu ministrijas Informācijas centra pārziņā esošo valsts informācijas sistēmas “Integrētā Iekšlietu informācijas sistēma” apakšsistēmu “Nepilngadīgo personu atbalsta informācijas sistēma” (NPAIS) (pielikumā).

2. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt 1.punktā minēto sadarbības līgumu, kā arī sadarbības līguma laikā parakstīt nepieciešamos līguma grozījumus, ja tie neskar līguma būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, IT daļai, Liepājas pilsētas pašvaldības iestādei “Liepājas pilsētas bāriņtiesa”, Rīgas valstspilsētas pašvaldības aģentūrai “Rīgas digitālā aģentūra”, Iekšlietu ministrijas Informācijas centram | |